CELEX: 62008CN0262
Language: fi
Date: 2008-06-19 00:00:00
Title: Asia C-262/08: Ennakkoratkaisupyyntö, jonka Østre Landsret (Tanska) on esittänyt 19.6.2008 — CopyGene A/S v. Skatteministeriet

15.8.2008   
            
            
               FI
            
            
               Euroopan unionin virallinen lehti
            
            
               C 209/33
            
         Ennakkoratkaisupyyntö, jonka Østre Landsret (Tanska) on esittänyt 19.6.2008 — CopyGene A/S v. Skatteministeriet
   (Asia C-262/08)
   (2008/C 209/50)
   Oikeudenkäyntikieli: tanska
   Ennakkoratkaisua pyytänyt tuomioistuin
   Østre Landsret
   Pääasian asianosaiset
   
      Kantaja: CopyGene A/S
   
      Vastaaja: Skatteministeriet
   Ennakkoratkaisukysymykset
   
               1)
            
            
               Onko kuudennen arvonlisäverodirektiivin (1) 13 artiklan A kohdan 1 alakohdan b alakohdan käsitettä sairaanhoitoon ”läheisesti liittyvät” toimet tulkittava siten, että se sisältää ajallisen vaatimuksen, jolloin sairaanhoidon, johon palvelu läheisesti liittyy, on oltava olemassa ja konkreettisesti suoritettu, aloitettu tai suunniteltu, vai riittääkö se, että palvelu mahdollisesti liittyy läheisesti mahdolliseen mutta tällä hetkellä vielä olemassa olemattomaan ja vahvistamattomaan tulevaan sairaanhoitoon siten, että palvelut, jotka kantasolupankki suorittaa ja joihin kuuluu istukkaveren hankinta vastasyntyneiltä, kuljetus, analysointi ja säilytys autologista käyttöä varten, kuuluvat käsitteen piiriin?
               Onko tässä yhteydessä merkitystä sillä, että kuvattuja palveluja ei voida suorittaa myöhemmin kuin synnytyksen yhteydessä?
            
         
               2)
            
            
               Onko kuudennen arvonlisäverodirektiivin 13 artiklan A kohdan 1 alakohdan b alakohtaa tulkittava siten, että säännös kattaa yleiset ehkäisevät palvelut, jos palvelut suoritetaan ennen sairaanhoitoa tai lääkärinhoitoa ja ennen kuin sairaanhoito tai lääkärinhoito on ajankohtaista sekä ajallisesti että terveyden kannalta?
            
         
               3)
            
            
               Onko kuudennen arvonlisäverodirektiivin 13 artiklan A kohdan 1 alakohdan b alakohdan käsitettä ”muut asianmukaisesti hyväksytyt vastaavanlaiset laitokset” tulkittava siten, että se kattaa yksityiset kantasolupankit, joiden palvelut, joita suorittavat terveydenhoidon ammattilaiset kuten sairaanhoitajat, kätilöt ja bioanalyytikot, koostuvat vastasyntyneiltä otettavan istukkaveren hankinnasta, kuljetuksesta, analysoinnista ja säilytyksestä autologista käyttöä varten mahdollisen tulevan sairaanhoidon yhteydessä, kun asianomaiset kantasolupankit eivät saa tukea julkisesta sairausvakuutuksesta ja jos julkinen sairausvakuutus ei kata kuluja, joita aiheutuu näiden kantasolupankkien suorittamista palveluista? (2)
               
               Onko tässä yhteydessä merkitystä sillä, onko yksityinen kantasolupankki saanut jäsenvaltion toimivaltaisilta terveysviranomaisilta luvan ihmiskudosten ja -solujen käsittelemiseen eli istukkaverestä saatujen kantasolujen käsittelemiseen, säilöntään ja säilytykseen autologista käyttöä varten ihmiskudosten ja -solujen luovuttamista, hankintaa, testausta, käsittelyä, säilömistä, säilytystä ja jakelua koskevien laatu- ja turvallisuusvaatimusten vahvistamisesta 31.3.2004 annetun Euroopan parlamentin ja neuvoston direktiivin 2004/23/EY täytäntöön panemiseksi annetun kansallisen lainsäädännön nojalla?
            
         
               4)
            
            
               Onko ensimmäiseen, toiseen ja kolmanteen kysymykseen annettavien vastausten kannalta merkitystä sillä, suoritetaanko kyseiset palvelut mahdollista allogeenistä käyttöä varten ja suorittaako ne yksityinen kantasolupankki, joka on saanut jäsenvaltion toimivaltaisilta terveysviranomaisilta luvan ihmiskudosten ja -solujen käsittelemiseen eli istukkaverestä saatujen kantasolujen käsittelemiseen, säilöntään ja säilytykseen allogeenistä käyttöä varten, ihmiskudosten ja -solujen luovuttamista, hankintaa, testausta, käsittelyä, säilömistä, säilytystä ja jakelua koskevien laatu- ja turvallisuusvaatimusten vahvistamisesta 31.3.2004 annetun Euroopan parlamentin ja neuvoston direktiivin 2004/23/EY täytäntöön panemiseksi annetun kansallisen lainsäädännön nojalla?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s. 1).
   
      (2)  EUVL L 102, 2004, s. 48.